
Τρίτη, 13 Οκτωβρίου2026
ΔΕΛΤΙΟ ΤΥΠΟΥ


Εντοπισμός και διάσωση 34 αλλοδαπών νότια της Γαύδου – Εντοπισμός και διάσωση 50 αλλοδαπών στην Ιεράπετρα - Εντοπισμός και διάσωση συνολικά 118 αλλοδαπών από δύο λέμβους στην Ιεράπετρα - Εντοπισμός και διάσωση συνολικά 67 αλλοδαπών στην Ιεράπετρα - Εντοπισμός και διάσωση συνολικά 195 αλλοδαπών από 4 λέμβους στους Καλούς Λιμένες 
Τις απογευματινές ώρες χθες, ενημερώθηκαν οι Λιμενικές Αρχές της Παλαιόχωρας, της Χώρας Σφακίων, της Αγίας Γαλήνης και Γαύδου από το Ενιαίο Κέντρο Συντονισμού Έρευνας και διάσωσης (Ε.Κ.Σ.Ε.Δ.) για την ύπαρξη λέμβου με αλλοδαπούς επιβαίνοντες σε δυσχερή θέση στη θαλάσσια περιοχή 4 ν.μ. νότια της Γαύδου. Άμεσα για την περιοχή απέπλευσε σκάφος της δύναμης Frontex όπου εντόπισε και περισυνέλεξε συνολικά τριάντα τέσσερις (34) αλλοδαπούς (21 άνδρες και 13 γυναίκες), τους οποίους μετέφερε με ασφάλεια στο λιμάνι «ΚΑΡΑΒΕ» της Γαύδου. Οι αλλοδαποί παραμένουν σε προσωρινό χώρο φιλοξενίας του Δήμου Γαύδου και πρόκειται να μεταφερθούν σε χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.

*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη λέμβου με αλλοδαπούς επιβαίνοντες σε δυσχερή θέση κοντά στην ακτή Κούτσουρα Ιεράπετρας. Αμέσως, ενεργοποιήθηκε το τοπικό σχέδιο έκτακτης ανάγκης και ενημερώθηκαν τα αλιευτικά σκάφη και οι εκμισθωτές θαλάσσιων μέσων αναψυχής της περιοχής και στο σημείο έσπευσαν στελέχη Λ.Σ.-ΕΛ.ΑΚΤ. με Περιπολικό όχημα Λ.Σ.-ΕΛ.ΑΚΤ. όπου εντόπισαν στην ακτή σαράντα οκτώ (48) αλλοδαπούς οι οποίοι είχαν αποβιβασθεί από την λέμβο, ενώ Περιπολικό σκάφος Λ.Σ.-ΕΛ.ΑΚΤ. (ΠΛΣ) εντόπισε και περισυνέλεξε δύο (2) αλλοδαπούς από τη θάλασσα. Οι έρευνες συνεχίστηκαν για τυχόν αγνοουμένους με αρνητικά αποτελέσματα. Οι δύο αλλοδαποί μεταφέρθηκαν στο λιμάνι της Ιεράπετρας και στη συνέχεια διακομίστηκαν με ασθενοφόρο όχημα του ΕΚΑΒ στο Κ.Υ. Ιεράπετρας. Εκ των 48 αλλοδαπών που εντοπίστηκαν στην ακτή, οι σαράντα δύο (42) αλλοδαποί μεταφέρθηκαν σε προσωρινό χώρο φιλοξενίας στην Ιεράπετρα ενώ έξι (6) αλλοδαποί μεταφέρθηκαν με ασθενοφόρο όχημα στο Κ.Υ. Ιεράπετρας. 

*****

Τις απογευματινές ώρες χθες, Περιπολικό σκάφος Λ.Σ.-ΕΛ.ΑΚΤ. εντόπισε στη θαλάσσια περιοχή 45 ν.μ. νοτιοανατολικά της Ιεράπετρας δύο ακινητοποιημένες λέμβους και περισυνέλεξε συνολικά 118 αλλοδαπούς επιβαίνοντες (70 και 48 άτομα αντίστοιχα), τους οποίους μετέφερε με ασφάλεια στον λιμένα της Ιεράπετρας. Προανάκριση διενεργείται από το Λιμεναρχείο Ιεράπετρας.

*****

Τις βραδινές ώρες χθες, Περιπολικό σκάφος Λ.Σ.-ΕΛ.ΑΚΤ. εντόπισε στη θαλάσσια περιοχή νοτιοανατολικά της Ιεράπετρας μία λέμβο και περισυνέλεξε 67 αλλοδαπούς επιβαίνοντες, τους οποίους μετέφερε με ασφάλεια στον λιμένα της Ιεράπετρας. Προανάκριση διενεργείται από το Λιμεναρχείο Ιεράπετρας.

*****

Τις βραδινές ώρες χθες, ενημερώθηκαν οι Λιμενικές Αρχές της Αγίας Γαλήνης, του Κόκκινου Πύργου και των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε τέσσερις λέμβους με αλλοδαπούς επιβαίνοντες σε δυσχερή θέση, στη θαλάσσια περιοχή νοτιοανατολικά των Καλών Λιμένων. Οι συνολικά 195 αλλοδαποί (183 άντρες, 3 γυναίκες και 9 ανήλικοι) περισυλλέχθηκαν από ένα σκάφος της δύναμης FRONTEX και μεταφέρθηκαν στο λιμάνι των Καλών Λιμένων. Στη συνέχεια, οι διασωθέντες μεταφέρθηκαν στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

